"গেম অব থ্রোনস"-এর প্রতি দশ পর্বের মৌসুমে চার থেকে ছয়জন পরিচালক ছিলেন, যারা পরপর একাধিক পর্ব পরিচালনা করেছেন। অ্যালান টেলর সর্বাধিক সাতটি পর্ব পরিচালনা করেছেন। আলেক্স গ্রেভস, ডেভিড নাটার, মার্ক মাইলড, ও জেরেমি পোডেসওয়া ছয়টি করে পর্ব পরিচালনা করেছেন। ড্যানিয়েল মিনাহান পাঁচটি এবং মিশেল ম্যাকলারেন, আলিক সাখারভ, ও মিগেল সাপোচনিক চারটি করে পর্ব পরিচালনা করেছেন। ব্রায়ান কার্ক প্রথম মৌসুমের তিনটি পর্ব পরিচালনা করেছেন এবং টিম ভ্যান প্যাটেন এই ধারাবাহিকের প্রথম দুটি পর্ব পরিচালনা করেছেন। নিল মার্শাল দুটি যুদ্ধের পর্ব, "ব্ল্যাকওয়াটার" ও "দ্য ওয়াচারস অন দ্য ওয়াল" পরিচালনা করেছেন। অন্য পরিচালকগণ হলেন জ্যাক বেন্ডার, ডেভিড পেট্রারচা, ড্যানিয়েল স্যাকেইম, মাইকেল স্লোভিস, ও ম্যাট শ্যাকম্যান। ডেভিড বেনিওফ ও ডি. বি. ওয়েস যৌথভাবে দুটি পর্ব পরিচালনা করেছেন, কিন্তু টসের ভিত্তিতে দুটি পর্বে আলাদা ভাবে একজনের নাম দেখানো হয়েছে।

কুশীলব ও চরিত্র
পরিচালনা
শিরোনাম পর্যায়ক্রম
শব্দ